**OBRAZLOŽENJE**

**I. IZMJENA I DOPUNA PRORAČUNA GRADA DRNIŠA ZA 2021. GODINU**

Temeljem članka 37. i 39. Zakonu o proračunu (“Narodne novine” broj 87/08, 136/12 i 15/15) i članka 51. Statuta Grada Drniša („Službeni glasnik Grada Drniša“, broj 2/20), Gradsko vijeće Grada Drniša donosi Proračun Grada Drniša, na prijedlog gradonačelnika.

Proračun Grada Drniša („Službeni glasnik Grada Drniša“, br. 9/20) planiran u iznosu od 49.316.000,00 kn, dok se ovim I. Izmjenama i dopunama povećava za iznos od 6.879.000,00 kuna, te novi plan ukupno iznosi 56.195.000,00 kn.

U Tablici 1. daje se pregled ukupno planiranih prihoda Proračuna i prihoda proračunskih korisnika te njihove promjene.

Tablica 1.

|  |  |  |  |  |
| --- | --- | --- | --- | --- |
| NAZIV | PLANIRANO | PROMJENA IZNOS | PROMJENA (%) | NOVI IZNOS |
| Prihodi Proračuna | 43.853.000,00 | 5.772.800,00 | 13,16 | 49.625.800,00 |
| Prihodi Gradskog muzeja Drniš | 1.220.000,00 | -194.200,00 | -15,92 | 1.025.800,00 |
| Prihodi Pučkog otvorenog učilišta Drniš | 120.000,00 | 34.000,00 | 28,33 | 154.000,00 |
| Prihodi Narodne knjižnice Drniš | 103.000,00 | -16.300,00 | -15,83 | 86.700,00 |
| Prihodi Dječjeg vrtića Drniš | 3.960.000,00 | 1.267.700,00 | 32,01 | 5.227.700,00 |
| Prihodi Javne vatrogasne postrojbe | 60.000,00 | 15.000,00 | 25,00 | 75.000,00 |
| **Ukupno** | **49.316.000,00** | **6.879.000,00** | **13,95** | **56.195.000,00** |

**OBRAZLOŽENJE PRIHODA I PRIMITAKA PRORAČUNA BEZ PRIHODA PRORAČUNSKIH KORISNIKA PO IZVORIMA FINANCIRANJA**

**Izvor: Opći prihodi i primici**

Opći prihodi i primici planirani u iznosu od 22.313.000,00 kn umanjuju se za 2.719.200,00 kn, te novi plan iznosi od 19.593.800,00 kn.

Na računu 611 Porez i prirez na dohodak planiran je iznos od 18.000.000,00 kn, isti se umanjuje se za iznos od 8.397.200,00 kn, te novi plan iznosi 9.602.800,00 kn. Prihod od kompenzacijske mjere koji je Planom za 2021. godinu planiran u okviru ovih izvora prebacuje se u izvor prihoda Pomoći na račun 633 u iznosu od 8.300.000,00 kn, a sve sukladno uputama Ministarstva financija o planiranju i evidentiranju prihoda od kompenzacijskih mjera.

Na računu 614 Porezi na robu i usluge planirani u iznosu od 80.000,00 kn umanjuju se za 30.000,00 kn, te novi plan iznosi 50.000,00 kn. Većinu ovih prihoda čini porez na potrošnju alkoholnih i bezalkoholnih pića, čije je ostvarenje uzrokovano epidemiološkom situacijom, a evidenciju i naplatu istih prihoda vodi Porezna uprava.

Na računu 635 Prihodi za decentraliziranu funkciju vatrogastva planirani u iznosu od 2.523.000,00 umanjuju se za 72.000,00 kn, te novi plan iznosi od 2.451.000,00 kn. Navedeni prihod usklađen je sa Odlukom o minimalnim financijskim standardima, kriterijima i mjerilima za financiranje rashoda javnih vatrogasnih postrojbi u 2021. godini („Narodne novine“, broj 148/2020).

Na računu 651 Upravne i administrativne pristojbe planirane u iznosu od 56.000,00 kn povećavaju se za 30.000,00 kn, te novi plan iznosi 86.000,00 kn. Većinu ovih prihoda čini ostvarenje prihoda od uplaćene boravišne pristojbe na račun Proračuna.

Na računu 652 Prihodi po posebnim propisima planirani iznos od 201.000,00 kn povećava se za 50.000,00 kn, te novi plan iznosi 251.000,00 kn. Većinu istog povećanja čine prihodi ostvareni od Hrvatskih voda za troškove naplate naknade za uređenje voda.

Na računu 922 ovim Izmjenama plana proračuna planiran je preneseni višak prihoda iz prethodnih godina u iznosu od 5.700.000,00 kn.

**Izvor: Prihodi za posebne namjene**

Ovaj izvor planiran je u iznosu od 3.201.000,00 kn, a ovim izmjenama umanjuje se za 681.000,00 kn, te novi plan iznosi od 2.520.000,00 kn.

Na računu 642 prihodi od nefinancijske imovine planirani u iznosu od 305.000,00 kn povećavaju se za 20.000,00 kn, te novi plan iznosi od 325.000,00 kn. Navedeno povećanje odnosi se na naplatu prihoda od danih koncesija (javni linijski prijevoz putnika i dana koncesija na Hostelu Bogatić).

Na računu 652 prihodi po posebnim propisima planirani iznos od 1.215.000,00 umanjuju se za 801.000 kn, te novi plan iznosi 414.000,00 kuna. Vrijednosno najznačajnije smanjenje se odnosi na ostvarenje naknade za korištenje zaštićenih prirodnih područja od Nacionalnog parka Krka koji je planiran na temelju ostvarenih prihoda u prethodnim godinama, dok je u 2021. godini ostvaren u iznosu od 401.835,60 kn.

Na računu 653 komunalni doprinos i naknade planirani iznos od 1.660.000,00 povećava se za 100.000,00 kn, te novi plan iznosi 1.760.000,00 kn. Navedeno povećanje usklađeno je sa godišnjim zaduženjem komunalne naknade.

**Izvor: Pomoći iz državnog proračuna**

Na računu 633 Tekuće pomoći iz državnog proračuna planira se iznos od 8.300.000,00 kn (kompenzacijska mjera), a isti umanjen na Izvoru opći prihodi i primici na računu 611.

**Izvor: Kapitalne pomoći**

Na računu 634 planirani iznos od 2.544.000,00 kuna povećava se za 330.000,00 kn, te novi plan iznosi 2.874.000,00 kn. Povećanje se odnosi na odobrenu kapitalnu pomoć sufinanciranja sanacije Moseća temeljem Ugovora o sufinanciranju provedbe EU projekata, Referentni broj: JPF.2020.-6.125. sklopljenog 26. listopada 2021. godine između MRRFEU-a i Grada Drniša.

**Izvor: Pomoći za programe zapošljavanja i stručnog osposobljavanja i sl.**

Na računu 633 planiran je u iznos od 233.000,00 kn, koji se ovim izmjenama prenosi na račun 634 i povećava se za 93.000,00 kn, te novi plan iznosi 326.000,00 kn. Navedeno se odnosi na Program javnih radova.

**Izvor: Prihodi od nefinancijske imovine**

Na računu 711 planiran je prihod od prodaje imovine u iznosu od 500.000,00 kn, isti se povećava za iznos od 450.000,00 kn, te novi plan iznosi 950.000,00 kn. Ovo povećanje se odnosi na prihode ostvarene od prodaje zemljišta u vlasništvu Grada Drniša (Mjere za stambeno zbrinjavanje u iznosu od 530.000,00 kn i prodaja građevinskog zemljišta tvrtkama ALUFLEX pack d.o.o. u iznosu od 244.470,00 kn i METALIA auto d.o.o. u iznosu od 159.614,00 kuna).

**OBRAZLOŽENJE PRIHODA I PRIMITAKA PRORAČUNSKIH KORISNIKA**

Vlastiti i namjenski prihodi proračunskih korisnika, te neutrošena sredstva u prethodnim godinama (preneseni višak) prihodi su proračunskog korisnika. U ovim I. Izmjenama i dopunama Proračuna Grada Drniša za 2021. vlastiti i namjenski prihodi proračunskih korisnika planirani su na temelju Izmjena i dopuna njihovih financijskih planova za 2021. godinu.

**Izvor: Vlastiti prihodi proračunskih korisnika**

**Proračunski korisnik Gradski muzej Drniš**

Prihodi proračunskog korisnika planirani u iznosu od 1.220.000,00 kn umanjuju se za 194.200,00 kn, te novi plan iznosi 1.025.800,00 kn.

Na računu 633 pomoći iz drugih proračuna planira se novi iznos od 15.800,00 kn.

Na računu 633 kapitalne pomoći iz državnog planirani iznos od 1.220.000,00 kn umanjuje se za 220.000,00 kn, te novi plan iznosi 1.000.000,00 kn.

Na računu 663 vlastiti prihodi planira se novi iznos od 10.000,00 kn.

**Proračunski korisnik Pučko otvoreno učilište**

Prihodi proračunskog korisnika planirani u iznosu od 120.000,00 kn povećavaju se za 34.000,00 kn, te novi plan iznosi 154.000,00 kn.

Na računu 633 pomoći iz drugih proračuna planirani iznos od 40.000,00 kn umanjuju se za 22.000,00 kn, te novi plan iznosi 18.000,00 kn.

Na računu 661 planirani iznos od 50.000,00 umanjuje se za 15.000,00 kn, te novi plan iznosi 35.000,00 kn.

Na računu 922 preneseni višak iz prethodnih godina planiran u iznosu od 30.000.00 kn povećava se za 71.000,00, te novi plan iznosi 101.000,00 kn.

**Proračunski korisnik Narodna knjižnica Drniš**

Prihodi proračunskog korisnika planirani u iznosu od 103.000,00 kn umanjuju se za 16.300,00 kn, te novi plan iznosi 86.700,00 kn.

Na računu 633 pomoći iz drugih proračuna planirani iznos od 57.000,00 kn umanjuju se za 15.000,00 kn, te novi plan iznosi 42.000,00 kn.

Na računu 661 planirani iznos od 46.000,00 umanjuje se za 26.000,00 kn, te novi plan iznosi 20.000,00 kn.

Na računu 922 preneseni višak iz prethodnih godina planira se novi iznos od 24.700,00 kn.

**Proračunski korisnik Dječji vrtić Drniš**

Prihodi proračunskog korisnika planirani u iznosu od 3.960.000,00 kn povećavaju se za 1.267.700,00 kn, te novi plan iznosi 5.227.700,00,00 kn.

Na računu 633 prihodi iz drugih proračuna planirani u iznosu od 940.000,00 kn umanjuju se za 40.000,00 kn, te novi plan iznosi 900.000,00 kn.

Na računu 636 tekuće pomoći iz drugih proračuna planirani u iznosu od 10.000,00 kn povećavaju se za 25.000,00, te novi plan iznosi 35.000,00 kn.

Na računu 638 Tekuće pomoći temeljem prijenosa EU sredstava planirane u iznosu od 2.050.000,00 kn, umanjuju se za 2.050.000,00 kn, te novi iznos iznosi 0,00 kn.

Na računu 638 Kapitalne pomoći temeljem prijenosa EU sredstava planira se novi iznos od 3.267.000,00 kn, a odnosi na refundaciju sredstava za izgradnju DV Drinovci.

Na računu 652 Sufinanciranje cijene usluga-uplate roditelja planirani iznos od 950.000,00 kn povećava se za 50.000,00, te novi plan iznosi 1.000.000,00 kn.

Na računu 663 tekuće donacije planirani iznos od 10.000,00 kn povećava se za 15.000,00 kn, te novi plan iznosi 25.000,00 kn

**Proračunski korisnik Javna vatrogasna postrojba Drniš**

Prihodi proračunskog korisnika planirani u iznosu od 60.000,00 kn povećavaju se za 15.000,00 kn, te novi plan iznosi 75.000,00 kn.

Na računu 633 pomoći iz drugih proračuna planirani iznos od 40.000,00 kn umanjuju se za 40.000,00 kn, te novi plan iznosi 0,00 kn.

Na računu 661 planirani iznos od 46.000,00 umanjuje se za 26.000,00 kn, te novi plan iznosi 20.000,00 kn.

Na računu 922 višak prihoda iz prethodnih godina planira se novi iznos od 55.000,00 kn.

**OBRAZLOŽENJE RASHODA I IZDATAKA PRORAČUNA BEZ PRORAČUNSKIH KORISNIKA**

Ukupni rashodi Proračuna Grada Drniša za 2021. godinu planirani u iznosu od 49.316.000,00 kn, povećavaju se za iznos od 6.879.000,00, te novi plan iznosi 56.195.000,00 kn.

U Tablici 2. daje se pregled rashoda i izdataka po Upravnim odjelima Grada Drniša i proračunskim korisnicima.

Tablica 2.

|  |  |  |  |  |  |  |
| --- | --- | --- | --- | --- | --- | --- |
| NAZIV | PLANIRANO | PROMJENA IZNOS | PROMJENA (%) | NOVI IZNOS | FINANCIRANJE IZ PRORAČUNSKIH SREDSTAVA | FINANCIRANJE IZ VLASTITIH I NAMJENSKIH PRIHODA PK |
| UO za imovinsko pravne, kadrovske i opće poslove | 1.218.300,00 | -93.000,00 | -7,64 | 1.125.300,00 | 1.125.300,00 |  |
| UO za prostorno planiranje, komunalne djelatnosti i zaštitu okoliša | 21.779.000,00 | 2.821.700,00 | 12,96 | 24.600.700,00 | 24.600.700,00 |  |
| UO za gospodarstvo, financije i društvene djelatnosti | 9.611.500,00 | 3.294.300,00 | 34,27 | 12.905.800,00 | 12.905.800,00 |  |
| **Ukupno UO** | **32.608.800,00** | **6.023.000,00** |  | **38.631.800,00** | **38.631.800,00** |  |
| Gradski muzej Drniš | 2.061.500,00 | -107.200,00 | -5,20 | 1.954.300,00 | 928.500,00 | 1.025.800,00 |
| Pučko otvoreno učilište | 970.000,00 | 76.000,00 | 7,84 | 1.046.000,00 | 892.000,00 | 154.000,00 |
| Narodna knjižnica Drniš | 656.700,00 | 700,00 | 0,11 | 657.400,00 | 570.700,00 | 86.700,00 |
| Dječji vrtić Drniš | 8.960.000,00 | 700.000,00 | 7,81 | 9.660.000,00 | 7.700.000,00 | 1.960.000,00 |
| Javna vatrogasna postrojba | 4.059.000,00 | 186.500,00 | 4,59 | 4.245.500,00 | 4.170.500,00 | 75.000,00 |
| **Ukupno PK** | **16.707.200,00** | **856.000,00** |  | **17.563.200,00** | **14.261.700,00** | **3.301.500,00** |
| **Sveukupno** | **49.316.000,00** | **6.879.000,00** | **13,95** | **56.195.000,00** | **52.893.500,00** | **3.301.500,00** |

U Tablici 2. prikazano je da se ukupni iznos od 56.195.000,00 kn odnosi na rashode i izdatke, aktivnosti i projekte Upravnih odjela u iznosu od 38.631.800,00 kn, a 17.563.200,00 kn se odnosi na rashode i aktivnosti proračunskih korisnika.

**OBRAZLOŽENJE ZNAČAJNIJIH POVEĆANJA/SMANJENJA PLANA PO RAZDJELIMA PRORAČUNA BEZ PRORAČUNSKIH KORISNIKA (UPRAVNI ODJELI)**

**Razdjel 001 UO za imovinsko pravne, kadrovske i opće poslove**

**Glava 00101 Predstavnička i izvršna tijela**

Planirani rashodi i izdaci u iznosu od 1.217.300,00 kn umanjuju se za 93.000,00 kn, te novi plan iznosi 1.125.000,00 kn.

Vrijednosno značajnije povećanje/smanjenje u okviru ovog Razdjela odnose se na:

* aktivnosti Mjesnih odbora planirane u iznosu od 54.000,00 kn koje se povećavaju za 80.000,00 kn, te novi plan iznosi 134.000,00 kn. Povećanje izdataka za aktivnosti Mjesnih odbora financiraju se iz prenesenog viška prethodnih godina koji je uključen u konsolidirani preneseni višak Grada Drniša,
* planirani troškovi lokalnih izbora u iznosu od 300.000,00 kn smanjuju se za iznos od 100.000,00 kn te novi plan iznosi 200.000,00 kn. Ukupno izvršeni rashodi evidentirani u poslovnim knjigama iznose 197.754,19 kn,
* planirani iznos od 230.000,00 za naknade članovima predstavničkog tijela smanjuju se za 70.000,00 kn, te novi plan iznosi 160.000,00 kn, a isti je u skladu za važećim zakonima i odlukama.

**Razdjel 002** **UO za prostorno planiranje, komunalne djelatnosti i zaštitu okoliša**

**Glava 00102 UO za prostorno planiranje, komunalne djelatnosti i zaštitu okoliša**

Planirani rashodi i izdaci u iznosu od 21.779.000,00 kn povećavaju se za 2.821.700,00 kn, te novi plan iznosi 24.600.700,00 kn.

Vrijednosno značajnija povećanja odnose se na aktivnosti, programe i projekte:

* za program gradnje komunalne infrastrukture u iznosu od 1.211.000,00 kn
* za kapitalne pomoći trgovačkim društvima – sufinanciranje izgradnje vodovoda 100.000,00 kn,
* za otkup zemljišta oko Hostela Bogatić 133.000,00 kn,
* za program održavanja komunalne infrastrukture 420.000,00 kn,
* za projekt navodnjavanja NK Došk 212.000,00 kn,
* za potrošnju vode na javnim površinama 150.000,00 kn,
* za izradu prostorno planske i projektne dokumentacije 400.000,00 kn.

**Razdjel 003 UO za** **gospodarstvo, financije i društvene djelatnosti**

**Glava 00301 UO za gospodarstvo, financije i društvene djelatnosti**

Planirani rashodi i izdaci u iznosu od 9.611.500,00 kn povećavaju se za 3.294.300,00 kn, te novi plan iznosi 12.905.800,00 kn.

Vrijednosno značajnija povećanja odnose se na aktivnosti, programe i projekte:

* Rashodi za bruto plaće zaposlenika planirani u iznosu od 2.483.000,00 kn, povećavaju se za iznos od 505.300,00 kn, te novi plan iznosi 2.988.300,00 kn. Navedena povećanja se manjim dijelom odnose na zaposlenike upravnih odijela radi povećanja osnovice za obračun plaća. Nadalje u okviru ovih rashoda planiraju se novi troškovi za zaposlenike po programu javnih, te za plaće zaposlenika programa javnih radova prenesenih iz 2020. godine, nadalje na zaposlenike projekta „Zaželi“ i „Osposobljavanjem do zaposlenja“, koji su evidentirani kao troškovi plaća po odobrenim zahtjevima za nadoknadom sredstava.
* Rashodi za materijal i energiju planirani u iznosu od 325.000,00 kn, povećavaju se za 60.000,00 kn, te novi plan iznosi 385.000,00 kn. Većina ovog povećanja odnosi se na nabavku inventara za vidljivost Hostela Drinovci.
* Rashodi za usluge planirane u iznosu od 1.110.000,00 kn povećavaju se za 498.000,00 kn, te je planiran novi iznos od 1.608.000,00 kn. Vrijednosno najznačajnije povećanje se odnosi na povećanje troškova za intelektualne i odvjetničke usluge u iznosu od 280.000,00 kn, nadalje na računalne usluge u iznosu od 50.000,00, na usluge promidžbe i informiranja u iznosu od 30.000,00.
* Rashodi za kamate povećavaju se za 60.000,00 kn, a odnose se na kamate po primljenom kreditu od Zagrebačke banke za financiranje EU projekata,
* Ostali financijski rashodi povećavaju se za 105.000,00 kn, a isto se povećanje odnosi na troškove naplate 1% prihoda od poreza poreznoj upravi.
* Rashodi za poticanje stanogradnje povećavaju se za 510.000,00 kn, te novim planom ukupno iznose 1.110.000,00 kn. Kako su u ovoj fiskalnoj godini isplaćena sredstva po natječaju odnosno po mjerama financiranja poticanja stanogradnje iz prethodne godine, potrebno je osigurati dodatna sredstva za isplatu mjera financiranja po natječaju iz tekuće godine.
* Rashodi za kupnju poslovnih udjela u Radio Drnišu planiraju se u iznosu od 29.000,00 kn,
* Izdaci za otplatu kredita Zagrebačkoj banci za financiranje EU projekata povećavaju se za 300.000,00 kn. Otplata ovog zaduženja započela je u kolovozu 2021. godine u jednakim mjesečnim obrocima od 119.645,84 kn.
* Izdaci za otplatu beskamatnog zajma od državnog proračuna planiraju se u iznosu od 1.300.000,00 kn, a odnose se na povrat poreza na dohodak po godišnjoj prijavi u 2020. godini, te na kratkoročne pozajmice za odgođena plaćanja poreza.

**Razdjel 003 UO za gospodarstvo, financije i društvene djelatnosti**

**Glava 00302 Proračunski korisnici**

Planirani rashodi i izdaci koji se financiraju proračunskim sredstvima planirani u iznosu od 11.244.200,00 kn povećavaju se za 3.017.500,00 kn, te novi plan iznosi 14.261.700,00 kn.

U Tablici 3. prikazani su ukupni rashodi i izdaci proračunskih korisnika koji se financiraju proračunskim sredstvima.

Tablica 3.

|  |  |  |  |
| --- | --- | --- | --- |
| NAZIV KORISNIKA | PLANIRANO | NOVI IZNOS | RAZLIKA +/- |
| Gradski muzej | 841.500,00 | 928.500,00 | +87.000,00 |
| Pučko otvoreno učilište | 850.000,00 | 892.000,00 | +42.000,00 |
| Narodna knjižnica | 553.700,00 | 570.700,00 | -17.000,00 |
| Dječji vrtić | 5.000.000,00 | 7.700.000,00 | +2.700.000,00 |
| Javna vatrogasna postrojba | 3.999.000,00 | 4.170.500,00 | +171.500,00 |
| UKUPNO | 11.244.200,00 | 14.261.700,00 | +3.017.500,00 |

Ovim I. Izmjenama i dopunama Proračuna Grada Drniša rashodi i izdaci povećavaju se za 3.017.500,00 kn, uz slijedeća obrazloženja:

1. Gradskom muzeju Drniš osiguravaju se dodatna sredstva u iznosu od 87.000,00 kn, od čega se 7.000,00 kn odnosi na rashode za zaposlene radi povećanja osnovice za obračun plaća, 7.000,00 kn za materijalne rashode, te 73.000,00 kuna radi nabavke sustava za grijanje i hlađenje.
2. Pučkom otvorenom učilištu osiguravaju se dodatna sredstva u iznosu od 42.000,00 kn, od čega se 36.000,00 kn odnosi na rashode za zaposlene radi povećanja osnovice za obračun plaća i troška plaće za zamjenu zaposlenika na bolovanju. Dodatnih 1.000,00 kn osigurava se za materijalne rashode, te 5.000,00 za nabavku dotrajale opreme.
3. Narodnoj knjižnici osiguravaju se dodatna sredstva u iznosu od 17.000,00 kn, od čega se 14.000,00 kn odnosi na rashode za zaposlene radi povećanja osnovice za obračun plaća, te 3.000,00 za materijalne rashode.
4. Dječjem vrtiću Drniš osiguravaju se dodatna sredstva u iznosu od 2.700.000,00 kn, od čega se 515.000,00 kn odnosi na rashode za zaposlene. Razlog navedenom povećanju je planiranje rashoda za zaposlene u DV Drinovci, budući da je DV u Drinovcima započeo sa radom u studenom 2019. godine, kad je već bio izrađen prijedlog proračuna Grada Drniša i upućen u proceduru, a tijekom izrade se nije sa sigurnošću znalo kad će vrtić započeti sa radom, te zbog kašnjenja u početku financiranja provedbe projekta  **"Nastavak unaprjeđenja usluga za djecu u sustavu ranog i predškolskog odgoja i obrazovanja Dječjeg vrtića Drniš u Gradu Drnišu", a za koji je donesena odluka o financiranju u listopadu 2021. godine**, te osiguranja dodatnih sredstava radi povećanja osnovice za obračun plaća u kolovozu 2021. godine. Za materijalne rashode osigurava se 160.000,00 kn, a odnose se na prijevoz zaposlenika na posao i na troškove energije. Za sanaciju poslovne zgrade osigurava se 375.000,00 kn (oštećenje poslovne zgrade uzrokovano klizištem terena), te 1.650.000,00 kn za otplatu glavnice kredita Zagrebačkoj banci za financiranje izgradnje DV Drinovci.
5. Javnoj vatrogasnoj postrojbi osiguravaju se dodatna sredstva u iznosu od 171.500,00 kn, od čega se 52.000,00 kn odnosi na rashode za zaposlene koji ostvaruju prava po kolektivnom ugovoru državnih službenika, 104.500,00 za materijalne rashode za troškove energije i goriva, popravka vozila i opreme te nabavku službene odjeće, te dodatnih 15.000,00 kn za nabavku komunikacijske opreme (radio stanice, motorole i sl.).

Upravni odjel za gospodarstvo,

financije i društvene djelatnosti

Pročelnica

Ivana Sučić, dipl.oec.